open-index/open-wikipedia-markdown huggingface dataset:
Take Me Back to My Boots and Saddle

**«Take Me Back to My Boots and Saddle»** er en amerikansk populærmusikksang, skrevet av Teddy Powell, Walter Samuels og Leonard Whitcup.

## Innspilte versjoner
*Tommy Dorsey & His Orchestra (Vocal: Cliff Weston). Innspilt 26. september 1935. Utgitt på 78-platen Victor 25144
*Victor Young & His Orchestra (Vocal: Frank Luther). Innspilt 3. oktober 1935. Utgitt på 78-platen Decca 581B
*Chick Bullock's Levee Loungers. Innspilt 9. oktober 1935. Utgitt på 78-platen Conqueror 8591 
*Henry «Red» Allen & His Orchestra (Vocal: Henry Allen). Innspilt 8. november 1935. Utgitt på 78-platen Vocalion 3098
*Bing Crosby with Victor Young. Innspilt 12. november 1935. Utgitt på 78-platen Decca 25003A
*John Charles Thomas, Baritone with piano, Carroll Hollister, Accompanist. Utgitt på 78-platen Victor Red Seal 1729-A
*Gene Autry. Innspilt 18. oktober 1937. Utgitt på 78-platen Conqueror 8933 
*Jimmy Wakely. Utgitt på LP-platen, *Santa Fe Trail* (Decca D-8409) i 1957
*Screamin' Jay Hawkins. Utgitt på LP-platen, *At Home with Screamin' Jack Hawkins* (Epic LN&nbsp;3448), i 1958
*Tex Ritter & Stan Kenton. Utgitt på LP-platen, *Tex Ritter & Stan Kenton* (Capitol ST&nbsp;1757), i 1962
*Willis Brothers with Johnny Bond. Utgitt på LP-platen, *The Return of The Swinging Cowboy* (CMH 6213), i 1977  
*Riders in the Sky. Utgitt på CD-albumet, *Public Cowboy #1: A Centennial Salute to the Music of Gene Autry* (Rounder 0593), i 1996
*Johnson Family Singers. Utgitt på CD-albumet, *We Sang for Our Supper* (Bliss Tavern 6), i 1997
*The Rim Rock Ramblers. Utgitt på CD-albumet, *Way Out West* (Swallowtail 5001) i 2000

## Annet
*Art Tatum spilte den inn for Decca i 1935.

## Norsk versjon
*Joachim* har skrevet en norsk tekst. Den bærer tittelen «Trofaste Nelly».

### Innspilling
*Den rockende samen Sven Gösta Jonsson med Leif Kronlunds orkester. Utgitt på singlen Triola TN-197.

## Referanser
Grand Hotell (Sauda)

**Grand Hotell** er et hotell i Sauda opprinnelig oppført i sveitserstil i svingen Saudavegen og Rådhusgata. Hotellets fasade vender sørvest mot Saudavegen. Hotellet er i dag kun åpent for overnatting. Baren Grand Manilla i byggets kjellerlokaler er stengt.

## Historie
Bygget ble oppført av Christian Bakke i 1915, og hotellet åpnet dørene i 1916 først under navnet Bakke Hotell. Navnet ble endret til Grand Hotell før det ble solgt til nye eiere i 1917 for 65 000 kroner. Hotellet ble utvidet i 1926 etter økt etterspørsel, og fasaden ble flyttet fra sørøst til sørvest. Grand Hotell var det første hotellet på Øyra, dagens Sauda sentrum, etter at det gamle turist- og strandstedet Saudasjøen mistet sin posisjon som kommunesenter da industrialiseringen tok til. Grand hotell ble bygget av materialer fra et nedlagt hotell på Nesflaten i Suldal som het Selland Hotell. Den utsmykkede fasaden er fjernet med tiden. 

## Referanser


## Eksterne lenker
* www.grandhotellsauda.no
Scholz

**Scholz** er etternavnet til blant annet:

* Jackson Scholz (1897 &ndash; 1986), en amerikansk friidrettsutøversom deltok i de olympiske leker 1920 i Antwerpen, 1924 i Paris og 1928 i St. Moritz.
* Lilly Scholz (1903, &ndash; ukjent), en østerriksk kunstløper som deltok under de olympiske vinterleker 1928 i St. Moritz.
* Olaf Scholz (f. 1958), en tysk politiker (SPD), første borgermester og dermed regjeringssjef i delstaten Hamburg, Tysklands arbeids- og sosialminister fra 2007 til 2009.
* Ronny Scholz (f. 1978), en tidligere profesjonell tysk landeveissyklist. 
* Rudolph Scholz (1896 &ndash; 1981), en amerikansk sportsutøver som deltok i de olympiske leker 1920 i Antwerpen og 1924 i Paris.
* Verena Scholz (f. 1975), en tysk-norsk videokunstner.
* Werner Scholz (1898 &ndash; 1982), en tysk maler.
Sjokoladesaus

**Sjokoladesaus** er en dessertsaus basert på mørk sjokolade eller på kakaopulver. Sausen brukes først og fremst på iskremdesserter, men kan etter smak og behag også brukes til puddinger, krem- eller kakedesserter, eple- eller pæredesserter, og som tilsetninger i andre sammenhenger som i kaffedrikker, i sjokoladekrem eller i milkshake.

Hjemmelaget sjokoladesaus består vanligvis av kakaopulver, sukker, vaniljesukker (eller mørk sjokolade og sukker) og kremfløte som smeltes og røres sammen til det når kokepunktet. Smør tilsettes for å få en blank og delikat saus. Det finnes likevel andre varianter, en barista som skal bruke sausen som smakstilsetning til kaffedrikker vil nok bruke en oppskrift der smøret er byttet ut med sirup og espresso-kaffe for å få riktig konsistens. Til iskremdesserter kan det meste av smøret erstattes med kokosfett for å få en saus som lettere stivner på iskremen.

Ferdiglaget sjokoladesaus på plastflaske finnes idag i alle dagligvareforretninger. 

## Eksterne lenker
* 
* Oppskrift fra Dinmat.no
Uke (andre betydninger)

**UKE** eller **Uke** refererer vanligvis til ukens syv ukedager, men har flere betydninger:

* Den stille uke, tiden mellom palmesøndag og påskedag.
* Nordisk Uke, et sosialt og faglig studentarrangement blant nordisk juristutdanning.
* Ukeblad, papirbasert, trykt publikasjon som normalt utkommer ukentlig.
* Utviklings- og kompetanseetaten i Oslo (UKE).

## Se også
* UKA
Grand Larousse encyclopédique

**Grand Larousse encyclopédique en dix volumes** («Store Larousse encyclopedia i ti bind») er en fransk encyklopedisk ordbok utgitt av forlaget Larousse i tiden februar 1960 og august 1964 med to senere tilleggsbind. 

Det er både en ordbok, som fokuserer på studiet og presentasjonen av ordene i det franske språk, og en encyklopedi, som dekker alle eller de fleste aspekter innenfor menneskelig kunnskap.

Den kommer i tre versjoner: *Prestige* («Luksus»), *Intégrale* («Ultimate») og *Essentielle* («Essensielle»), hvor førstnevnte utgave har 150 000 artikler og 12 000 mediefiler.

## Internettutgave
Siden 13. mai 2008 har forlaget Larousse utgitt innholdet på Internett for å kunne konkurrere med franske Wikipedia. Internettutgaven er drevet av annonser som bretter seg rundt det egentlige innholdet. I tillegg til dette, kommer det nye, signerte artikler som er skrevet av frivillige på Internett, men i motsetning til Wikipedia er det forfatteren som eier sin artikkel, både i betydningen opphavsrett (kan ikke kopieres) og i innhold (kan ikke endres) uten tillatelse fra forfatteren som er det eneste som endre artikkelen.

## Referanser


## Eksterne lenker
*
Løselighetsprodukt

**Løselighetsproduktet** (Ksp) er et spesialtilfelle av likevektskonstanten. Løselighetsproduktet er dimensjonsløs og gjelder for en mettet løsning av et tungtløselig salt.

For sølvbromid er løselighetsproduktet gitt ved:

 K_{sp}(AgBr) = [Ag^+][Br^-]

[x] er konsentrasjonen av stoffet **x**. I dette tilfellet sølvionet og bromidionet.

Løselighetsproduktet varierer med temperaturen. Det er mulig å finne løselighetsproduktet for mange stoffer i tabeller, ofte ved 25 grader celsius.

## Se også
* Løselighet
Oslo-Sparta

**Oslo-Sparta** (stiftet 1927) var et idrettslag fra Grünerløkka i Oslo. Klubben drev med bandy og fotball og ble i all hovedsak dannet av tidligere medlemmer av junioravdelingen til Ball- og Skiklubben av 1914 (B.14). I 1936 spilte Oslo-Sparta seg opp i landsserien i bandys nest øverste divisjon, der den forble til krigsutbruddet i 1940. Tidligere landslagsmålvakt i fotball Tom Blohm spilte bandy for klubben. I fotball holdt Oslo-Sparta seg for det meste i 2. og 3. divisjon i Oslo-serien.

På grunn av dårlig økonomi og vanskelige treningsforhold sank entusiasmen rundt klubben i slutten av 1930-årene, og flere spillere gikk tilbake til B.14. Et forslag om at Oslo-Sparta skulle gå inn i B.14 ble imidlertid avvist på en ekstraordinær generalforsamling i november 1939. Ett år senere stilte saken seg annerledes. På et felles styremøte 4. oktober 1940 ble det besluttet at B.14 og Oslo-Sparta skulle gå sammen til en klubb under B.14s navn og med samme lover. B.14 slo seg i 1952 sammen med Sportsklubben Strong og Sportsklubben Spero og dannet Grüner Idrettslag.

## Referanser
Jorsj

**Jorsj** (russisk: ёрш) er en cocktail bestående av øl og vodka. 

Jorsj er en velkjent drink fra Russland, hvor det ellers er mindre vanlig å blande ut vodkaen. 

## Referanser
Bill Haas

**William Harlan Haas** (født 24. mai 1982) er en amerikansk profesjonell golfspiller som spiller på PGA-touren. Han vant FedExCup i 2011.

Bill Haas er sønn av tidligere PGA Tour-spiller Jay Haas.

## Meritter
### Seire på PGA-touren
* 2010: Bob Hope Classic, Viking Classic.
* 2011: The Tour Championship.
* 2012: Northern Trust Open.

## Lagturneringer
* Presidents Cup: 2011

## Eksterne lenker
* 
*
Kyle Stanley

**Kyle Stanley** (født 18. november 1987) er en amerikansk profesjonell golfspiller på PGA-touren.

Stanley ble profesjonell i 2009. Han fikk fast spillerett på touren i 2011 etter å ha gjennomgått kvalifiseringsskolen etter 2010-sesongen. Han fikk fire topp-ti-plasseringer, deriblant en annenplass ett slag etter Steve Stricker i John Deere Classic. Den første seieren på PGA-touren kom i februar 2012 da han vant Waste Management Phoenix Open. Uken før hadde han ledet Farmers Insurance Open helt til det siste hullet, der han kastet bort en tre-slags ledelse og måtte nøye seg med andreplass bak Brandt Snedeker. Han deltok i sin første World Golf Championship-turnering da han fikk plass i WGC–Accenture Match Play Championship. Der tapte Stanley mot Brandt Snedeker i andre runde.

## Meritter
### Seire på PGA-touren
* 2012 Waste Management Phoenix Open

## Eksterne lenker
*
Erik Bråtveit

**Erik Erikson Bråtveit** (født 25. april 1896 i Suldal, død 10. februar 1972 i Oslo) var en norsk prest. Han var Norges første blinde student og tok i 1927 teologisk embetseksamen ved Universitetet i Oslo. Han var den første blinde prest i Norge. Bråtveit arbeidet i 35 år som prest i Berg ved Halden i Østfold.

Bråtveit ble i 1963 tildelt Kongens fortjenstmedalje i gull.

## Biografi
* Inger-Nora Bråtveit Holm: *Min fars øyne*, Bodø: Licentia, 2008. ISBN 9788292906231

## Referanser
Filippinene under OL

**[[Filippinene]]** deltok første gang i olympiske leker under Sommer-OL 1924 i Paris, og har siden deltatt i alle sommerlekene unntatt Sommer-OL 1980 i Moskva som de bikottet. Filippinene har dessuten deltatt i fem vinterleker.

## Medaljeoversikter

## Eksterne lenker
* Filippinenes OL-statistikk på Olympedia.org
* Filippinenes OL-statistikk  på Sports-reference.com
Rufus Isaacs

**Rufus Daniel Isaacs**, 1. marki av Reading, (født 10. oktober 1860 i London, død 30. desember 1935 i London) var en britisk jurist og politiker for Det liberale parti. Isaacs var Indias visekonge og generalguvernør fra 1921 til 1926 og utenriksminister i Storbritannia noen måneder i 1931.

## Bakgrunn og politisk karriere
Isaacs drev framgangsrik advokatforretning og ble i 1904 valgt til Underhuset fra valgkretsen Reading. Han hadde en omfattende politisk karriere og holdt mange forskjellige poster. Isaacs var regjeringsadvokat 1910–1913, rettspresident 1913–1921 og ambassadør i USA 1918–1919.  

## India
I 1921 ble Isaacs utnevnt til generalguvernør og visekonge av India. Han fikk ansvar for å gjennomføre Government of India Act 1919 i Britisk India. Selv om han støttet reformer for større indisk selvstyre, endte han likevel opp med å slå ned på agitasjon og motstand mot britisk styre i India. Blant annet beordret han i 1922 at Mohandas Gandhi skulle arresteres. 

Etter første verdenskrig formidlet Isaacs til den britiske Indiaminister indiske muslimers bekymring for behandlingen av Det osmanske rike i fredoppgjøret og ba om at Sèvres-traktaten måtte revideres. I 1926 fikk han herskerne i de indiske fyrstestatene mot seg da han slo fast Storbritannias overhøyhet og interesser sto over alt annet og at det ikke var snakk om likeverdighet i forholdet mellom den britiske krone og de indiske fyrstene.

## Senere liv
Etter at han vendte tilbake fra India ledet Isaacs de liberale i Overhuset og ble også husets leder. Da arbeiderpartipolitikeren Ramsay MacDonald i august 1931 dannet en samlingsregjering bestående av representanter fra alle partier, ble Isaacs utenriksminister. Perioden hans ble imidlertid kortvarig og han gikk av i november samme år. Isaacs var den første jøde som ble utenriksminister i Storbritannia.

## Utmerkelser
Isaacs mottok en rekke utmerkelser og hedersbevisninger. Han ble slått til ridder i 1910, utnevnt til baron i 1914, vicomte i 1916, jarl i 1917 og marki i 1926. Etter baronutnevnelsen i 1914 ble han omtalt som *[[lord]] Reading*.

## Referanser


## Eksterne lenker
* 
*
De forente arabiske emirater under OL

**[[De forente arabiske emirater]]** deltok første gang i olympiske leker under Sommer-OL 1984 i Los Angeles og har siden deltatt i samtlige påfølgende sommerleker. De debuterte i vinterlekene i Vinter-OL 2026 i Milano Cortina.

## Medaljeoversikt

## Eksterne lenker
* De forente arabiske emiraters OL-statistikk på Olympedia.org
* De forente arabiske emiraters OL-statistikk  på Sports-reference.com
Sarnen

**Sarnen** er hovedstaden i kantonen Obwalden i Sveits.

## Geografi
Kommunen ligger på nordsiden av vannet Sarnersee, 470 meter over havet. Landsbyene Wilen, Stalden Ramerberg og Kägiswil tilhører kommunen Sarnen. Vannet Wichselsee ligger delvis i Sarnen.

## Næringsliv
66,7% av innbyggerne arbeider i tjenestenæringen, 27,7% i industrien, og 5,6% i primærnæringer.

## Referanser


## Eksterne lenker
*
Banteay Chhmar

**Banteay Chhmar**​ er en kommune i nordvest Kambodsja. Den ligger 63 km. nord for Sisophon og ca. 20 km. øst for grensen til Thailand. Kommunen har totalt 14 landsbyer.

Banteay Chhmar er kjent for sitt store tempel, og har de nest mest kjente arkeologiske komplekser i Kambodsja etter Angkor Vat.

I senere tid har komplekset vært utsatt for tyveri og ødeleggelse. For eksempel i 1998 stjal en gruppe soldater en 30 meter lang del av sør-veggen. Fra et kulturhistorisk synspunkt er det avgjørende å bevare disse skattene. Global Heritage Fund er engasjerte i arbeid med å bevare kulturminnene.

## Landsbyer

* Kouk Samraong
* Koet
* Kbal Tonsaong
* Banteay Chhmar Cheung
* Bangtey Chmar Khang Lech
* Kbal Krabei
* Banteay Chhmar Tboung
* Trapeim Thlok
* Thma Daekkeh
* Thlok
* Kouk Samraong Lech
* Srah Chrey
* Prey Changha
* Prasat Tbeng
* Dang Rek

## Referanser


## Eksterne lenker
* Banteay Chhmar project summary at Global Heritage Fund
* Explore Banteay Chhmar on Global Heritage Network
* The fundamental 1937 article "Banteay Chhmar: Marvelous Khmer City in Cambodia" by George Groslier
* Banteay Chhmar on Angkorguide.net 
* Visit Banteay Chhmar
Gabon under OL

**[[Gabon]]** deltok første gang i olympiske leker under Sommer-OL 1972 i München og har siden deltatt i alle sommerlekene unntatt Sommer-OL 1976 i Montréal og Sommer-OL 1980 i Moskva som de boikottet. De har aldri deltatt i vinterlekene. Gabon vant sin første medalje under Sommer-OL 2012 i London.

## Medaljeoversikt

## Eksterne lenker
* Gabons OL-statistikk på Olympedia.org
* Gabons OL-statistikk  på Sports-reference.com
Hageblåbær

**Hageblåbær** (*Vaccinium corymbosum*), blir omtalt som **amerikanske blåbær**, og ofte markedsført som **blåbær** i norske butikker. Det er en løvfellende busk som kan bli 4 meter høy, som ofte vokser i tette kratt. Den har mørkegrønne, blanke blader med elliptisk form som kan bli opptil 5 cm lange. Om høsten får bladene en lidenskapelig rødfarge. Blomstene er hvite, klokkeformet, og blir 10 mm lange. Bærene er mørkeblå til svarte. Denne planten trives best i skogkledde eller åpne områder med fuktige, sure jordsmonn.

Planten kalles *blueberry*, eller *northern highbush blueberry*, i Nord-Amerika, der den opprinnelig vokste i sørlige og østlige deler av kontinentet. I vill tilstand kan bærene slukes av fugler, bjørn og små pattedyr. 

Hageblåbær er vanligvis den arten av blåbær som dyrkes kommersielt. De minner mye om blåbær (*vaccinium myrtillus*) som vokser i norsk natur, men smaken er noe mildere, de er ofte litt større, og de inneholder ikke den karakteristiske lilla fruktsaften. De er i stedet blekgrønne i fruktkjøttet.

Utenfor sitt naturlige utbredelsesområde har *Vaccinium corymbosum* trengt seg inn i den kanadiske provinsen Britisk Columbia og staten Washington, og er også å finne i Storbritannia, Litauen og Australia. I Norge er den utbredt sporadisk, trolig som følge av spredning på grunn av bruk av planten i hagesammenheng.

## Referanser




## Se også
**[[Blåbær]]* (*vaccinium myrtillus*), en beslektet lyngplante i Europa

## Eksterne lenker
*
Desperate timer

***Desperate Hours*** er en spenningsfilm fra 1990, en nyinnspilling av William Wylers krimdrama fra 1955 med samme tittel. Begge filmene er basert på en roman av Joseph Hayes, som også co-skrev manuset til denne filmen med Lawrence Konner og Mark Rosenthal. Desperate Hours har stjerner som Mickey Rourke, Anthony Hopkins, Mimi Rogers, Kelly Lynch, Lindsay Crouse og David Morse. Den er regissert av Michael Cimino, som tidligere hadde jobbet med Rourke på filmen Heaven's Gate og Year of the Dragon.

## Sammendrag
I Utah er Nancy Breyers en forsvarsadvokat som blir forelsket i en klient, Michael Bosworth, en sosiopatisk kriminell. En dag leverer Nancy en pistol til Bosworth som deretter myrder en vakt. Deretter reiser Nancy og Bosworth sin vei. Bosworth ødelegger Nancy sine klær, og de skiller deretter lag. Nancy forteller myndighetene at Bosworth holdt henne som gissel under hans flukt. Bosworth reiser deretter sin vei i en bil sammen med sin bror Wally, og deres partner Albert. De skifter snart kjøretøy med en bil som Nancy tidligere hadde satt igjen ved et avsidesliggende sted.

I mellomtiden ankommer en dekorert Vietnam-veteran, Tim Cornell, til hans tidligere hjem med hans eks-kone Nora, som har to barn, 15 år gamle May og hennes 8 år gamle bror Zack. Tim og Nora skilte tidligere lag på grunn av hans utroskap med en yngre kvinne. Men Tim forsøker å forsone seg med Nora, som han fremdeles er forelsket i. Bosworth-brødrene og Albert behøver ett gjemmested, og de tar seg til Cornells hjem med et "til salgs"-skilt utenfor som tilsynelatende var plukket ut av Bosworth tilfeldig. Familien blir deretter tatt til fange av Bosworth-brødrene og Albert. Nancy klarer ikke å narre FBI-agent Brenda Chandler, som overvåker hver eneste bevegelse Nancy gjør.

Nancy gjør til slutt en avtale med Chandler og FBI for å få siktelsene mot henne redusert ved å forråde Bosworth. I mellomtiden forsøker Zack å stikke av gjennom et vindu, og han møter en venn av Cornell-familien som besøker huset ved en tilfeldighet. Bosworth tvinger denne vennen inn i huset, hvor han blir skutt. Albert er livredd for å bli tatt, og bestemmer seg for å gå en liten tur på egen hånd. Eier av en bensinstasjon får øye på Albert, og tar kontakt med myndighetene. Albert ignorerer politiets ordre om å overgi seg, og han blir drept av politiet ved en elvebredd. Nancy ber agent Chandler gi henne en pistol, men Chandler fjerner kulene uten at Nancy vet om det. Cornell-familiens hjem blir deretter omringet av FBI og politiet, og en intens skuddveksling oppstår.

## Skuespillere
* Mickey Rourke som Michael Bosworth
* Anthony Hopkins som Tim Cornell
* Mimi Rogers som Nora Cornell
* Kelly Lynch som Nancy Breyers
* Lindsay Crouse som FBI-agent Chandler
* Elias Koteas som Wally Bosworth
* David Morse som Albert
* Shawnee Smith som May Cornell
* Danny Gerard som Zack Cornell
* Matt McGrath som Kyle
* Gerry Bamman som Ed Tallant

## Referanser


## Eksterne lenker
*
Beate Klarsfeld

**Beate Klarsfeld** (født 13. februar 1939 i Berlin som Beate Auguste Künzel) er en tysk journalist. 

## Liv og virke
Hun var i en tid au pair i Paris og møtte der Serge Klarsfeld. Hun flyttet fra Tyskland i 1960 og er gift med den franske advokaten Serge Klarsfeld. Klarsfeld er av jødisk opphav og faren ble deportert til Auschwitz og drept i gasskammeret der.

Hun ble opprinnelig kjent for sitt engasjement for å oppsøke og forfølge nazister fra den andre verdenskrigen. Sammen med sin franske ektemann, Serge, fant hun frem til en rekke ettersøkte nazister, så som Kurt Lischka, Alois Brunner, Klaus Barbie, Ernst Ehlers, Kurt Asche og andre. Klarsfeld avslørte Maurice Papon som virket i Vichy-regimet.

Beate og Serge Klarsfeld begynte jakten på Barbie i 1971 da hun fikk vite at statsadvokaten i München ville henlegge saken mot Barbie. Henleggelsen var begrunnet i mangel på bevis og fordi det hadde gått lang tid. Ekteparet Klarsfeld samlet i løpet av noen dager materiale om Barbie og ga det til pressen. Avisen *Progres* i Lyon publisert 28. juli en stor artikkel som kritiserte statsadvokatens beslutning. Beate Klarsfeld begynte protestaksjon ved statsadvokatens kontor. Riksadvokaten i Bayern lovte at dersom Klarsfeld fant førstehånds vitner ville saken bli gjenopptatt, noe hun klarte. En tysker i Lima hadde gjenkjent Barbie, som da gikk under navnet Klaus Altmann, og sendt detaljene til Klarsfeld. Barbie ble utlevert til Frankrike i 1983.

Ekteparet lette etter Alois Brunner og fant han i Damaskus der han under navnet Georg Fischer arbeidet for Hafez al-Assad landets hersker.

I 1968 kom hun i medienes søkelys da hun offentlig klappet til forbundskansler Kurt Georg Kiesinger på grunn av hans nazistiske fortid. 

I 1973 satte Serge Klarsfeld en pistol mot hodet på Kurt Lischka (som hadde gestaposjef med ansvar for jødesaker i det okkuperte Frankrike) på gaten i Køln. Serge stakk tilbake til Frankrike og kontaktet vesttyske myndigheter med en melding om at dersom vesttysk påtalemakt ikke tok seg av Lischka ville han selv gjøre det. I stedet sendte vesttyske myndigheter ut arrestordre på ekteparet Klarsfeld.

Partiet Die Linke kunngjorde 27. februar 2012 at Beate Klarsfeld var deres kandidat til valget av Tysklands president i 2012.

## Æresbevisninger
* Storoffiser av Æreslegionen, Frankrike, 2014

* Den nasjonale fortjenstorden, Frankrike, 2018

## Bilder

Beate Klarsfeld 1986.jpg|Beate Klarsfeld 1986
Klarsfelds.jpg|Med ektefellen Serge i Jerusalem 2007
Beate Klarsfeld (2012) cropped.jpg|Beate Klarsfeld 2012


## Referanser


## Eksterne lenker
* 
*
Gambia under OL

**[[Gambia]]** deltok første gang i olympiske leker under Sommer-OL 1984 i Los Angeles og har deltatt i samtlige påfølgende sommerleker. De har aldri deltatt i vinterlekene. Gabon har aldri vunnet noen medalje.

## Medaljeoversikt

## Eksterne lenker
* Gambias OL-statistikk på Olympedia.org
* Gambias OL-statistikk  på Sports-reference.com
Georgia under OL

**[[Georgia]]** deltok som selvstendig nasjon første gang i olympiske leker under Vinter-OL 1994 i Lillehammer. Tidligere har utøvere fra Georgia deltatt som en del av Russland (fra 1900 til 1912), Sovjetunionen (fra 1952 til 1988) og SUS (1992).

## Medaljeoversikter

## Eksterne lenker
* Georgias OL-statistikk på Olympedia.org
* Georgias OL-statistikk  på Sports-reference.com
Fall Time

***Fall Time*** er en amerikansk film fra 1995 regissert av Paul Warner, og skrevet av Paul Skemp og Steve Alden. Den hadde premiere på Sundance Film Festival i 1995.

## Handling
Historien finner sted i 1957. Tre venner, Joy, David og Tim, har nylig blitt uteksaminert fra videregående. De bestemmer seg for å dra en spøk, og later som de skal rane en bank når et faktisk bankran foregår.

De virkelige bank-ranerne følger etter de tre vennene og tar dem som gisler, og tvinger kameratene til å rane en bank for dem. I hovedrollene finner vi Mickey Rourke, David Arquette, Stephen Baldwin, Jason London og Sheryl Lee.

## Rolleliste
* David Arquette som David
* Mickey Rourke som Florence Nightingale
* Stephen Baldwin som Leon
* Jason London som Tim
* Sheryl Lee som Patty / Carol
* Jeff Gardner som Ken
* Steve Alden som politmann Lyle
* Michael Edelstein som bank-ansatt.
* Richard K. Olsen som politimann Duane	

## Referanser


## Eksterne lenker
*
Regnmakeren (film)

***The Rainmaker*** er et amerikansk drama regissert av Francis Ford Coppola med skuespiller Matt Damon i hovedrollen. Coppola skrev manuset, basert på John Grishams roman fra 1995.
Danny DeVito, Danny Glover, Claire Danes, Jon Voight, Roy Scheider, Mickey Rourke, Virginia Madsen og Mary Kay Place er også stjerner i filmen.

## Handlingsreferat
Rudy Baylor er utdannet ved Law of University of Memphis. Men i motsetning til de fleste av klassekameratene, har han ingen høyt lønnet jobb klar i det han blir uteksaminert. Han blir tvunget til å servere drinker i en Memphis-bar, samtidig som han søker arbeid. Desperat etter en fast jobb med bedre lønn, blir han introdusert for J. Lyman "Bruiser" Stone, en nådeløs advokat, som gjør Rudy til sin medarbeider. Rudy leter etter potensielle kunder ved et lokalt sykehus. Han møter Deck Shifflet, en lite etisk tidligere advokatfullmektig som har mislykkes på advokat-eksamen seks ganger. Deck er imidlertid flink til å samle informasjon, og er ekspert på forsikringssaker.

Når Stone blir raidet av FBI, setter Rudy og Deck opp deres egen praksis. De går til søksmål på vegne av et middelaldrende par, Dot og Buddy Black, hvis 22 år gamle sønn, Donny Ray, som er syk av leukemi. Men han kunne blitt reddet med en benmargstransplantasjon, som ble nektet av forsikringsselskapet Great Fordel. Rudy består sin advokat-ksamen i Tennessee, men har aldri argumentert for en sak foran en dommer eller jury. Nå står han ovenfor en gruppe langt mer erfarne advokater fra et stort firma, ledet av Leo F. Drummond, en advokat som bruker skruppelløse taktikker for å vinne sakene deres. Den opprinnelige dommeren, Harvey Hale, får et hjerteinfarkt. En mer sympatisk dommer, Tyrone Kipler, tar over.

Rudy leter etter nye klienter, og møter Kelly Riker, som har blitt slått av ektemannen hennes Cliff, og havnet på sykehus. Rudy overtaler Kelly til å søke om skilsmisse, noe som fører til en konfrontasjon med Cliff som resulterer i at Rudy slår ham nesten i hjel. Donny Ray dør, men rekker å gi en vitne-forklaring. Rudys dyktige kryssforhør av Great Benefits-direktør, Wilfred Keeley, er beviset som får juryen til å støtte Donny Rays familie.

Saken blir en stor triumf for Rudy og Deck, med Keeley blir arrestert av FBI. Forsikringsselskapet erklærer seg selv konkurs, slik at de unngår å betale erstatning. Det kommer ingen utbetaling for de sørgende foreldrene, og Rudy får heller ingen betaling. Rudy mener at denne suksessen vil skape urealistiske forventninger for hans fremtidige kunder, og vurderer å forlate sin nye praksis etter denne første saken hans.

## Skuespillere

* Matt Damon som Rudy Baylor
* Claire Danes som Kelly Riker
* Jon Voight som Leo F. Drummond
* Mary Kay Place som Dot Black
* Mickey Rourke som J. Lyman «Bruiser» Stone.
* Danny DeVito som Deck Shifflet
* Dean Stockwell som dommer Harvey Hale
* Virginia Madsen som Jackie Lemanczyk
* Randy Travis som Billy Porter
* Roy Scheider som Wilfred Keeley
* Red West som Buddy Black
* Johnny Whitworth som Donny Ray Black
* Andrew Shue som Cliff Riker

## Referanser


## Eksterne lenker
*
Embetsed

**Embetsed** er en ed eller et løfte som avlegges ved tiltredelse til et embete. Avgivelse av embetsed er et typisk krav som stilles til statssjefer og høyere embetsmenn før de tiltrer sitt embete. Eden kan være symbolsk, men det kan også være forbundet med straff eller andre sanksjoner å bryte den.

## Norge
### Kongen/Regenten (ikke et embete)
Grunnloven fastslår at Kongen skal gi følgende ed overfor Stortinget når han tiltrer: «Jeg lover og sverger å ville regjere kongeriket Norge i overensstemmelse med dets konstitusjon og lover, så sant hjelpe meg Gud den allmektige og allvitende!» Er Stortinget ikke samlet skal eden avgis skriftlig overfor statsrådet, og gjentas når Stortinget samles.

Dersom statsrådet styres av en regent skal regenten, før han tiltrer ledelsen av statsrådet, avgi følgende ed: «Jeg lover og sverger å ville forestå regjeringen i overensstemmelse med konstitusjonen og lovene, så sant hjelpe meg Gud den allmektige og allvitende!» Regenten avgir, i motsetning til monarken, eden skriftlig for Stortinget.

### Embetsmenn

Embetsmenn skal avgi ed, eller forsikre hvis de er fritatt for ed, på at de vil være lydige og tro mot Kongen og Grunnloven.

Ordningen med embetsed opphørte i 2020. Stortinget vedtok 14. mai 2020 å endre Grunnloven § 21. Bestemmelsen lyder deretter:


«Kongen velger og beskikker, etter å ha hørt sitt statsråd, alle sivile og militære embetsmenn. Disse har lydighets- og troskapsplikt til konstitusjonen og kongen. De kongelige prinser må ikke bekle sivile embeter.»


#### Dommere
Fagdommere er embetsmenn, og skal følgelig avgi embetsed som andre embetsmenn nevnt over. Dommere skal i tillegg avgi en særskilt dommerforsikring. Forsikringen er fastsatt av Kongen både på bokmål og nynorsk. Bokmålsformen lyder slik: "Jeg forsikrer at jeg samvittighetsfullt vil opfylle mine plikter som dommer – at jeg vil handle og dømme således som jeg efter loven og for min samvittighet kan forsvare, og hverken av hat eller vennskap, hverken for gunst eller gave eller av annen årsak vike fra rett og rettferdighet."

Lekdommere og rettsvitner skal avgi egen forsikring. En lekdommer skal avgi forsikring om at han "saavel i denne sak som i alle fremtidige saker vil gi vel agt paa alt, som forhandles i retten, og at han vil dømme saaledes, som han vet sandest og rettest at være efter loven og sakens bevisligheter". Rettsvitner avgir forsikring på at de samvittighetsfullt vil oppfylle de plikter de er pålagt.

## Referanser
Killshot

***Killshot*** er en amerikansk thriller fra 2009 basert på en roman med samme navn av Elmore Leonard, publisert i 1989.

Filmen er regissert av John Madden og har stjerner som Diane Lane og Thomas Jane som et par som til tross for at de deltar i et vitnebeskyttelsesprogram blir konfrontert med to kriminelle, portrettert av Joseph Gordon-Levitt og Mickey Rourke.

## Handlingsreferat
Armand Degas er en leiemorder kjent som «Blackbird» som skyter ved et uhell sin yngre bror når han skal gjennomføre ett bestillingsdrap. Flere år senere blir «Blackbird» ansatt av en mafia-sjef, for å myrde mannens svigerfar ved et hotell. Men Degas dreper også et vitne til denne situasjonen. Når Blackbird deretter besøker Walpole Island, møter han tilfeldigvis Lionel, et medlem av First Nations. Han legger også merke til Wayne Colson, en arbeider som nylig har fått sparken fra jobben sin.

Wayne er separert fra sin kone Carmen, og samler noen eiendeler fra eiendommen deres i Michigan. Men mafia-sjefen klarer ikke å betale Blackbird for mordet ved hotellet, og Blackbird får vite at mafia-sjefen ønsker ham død fordi han måtte drepe et vitne også. Han møter Richie Nix, en ung kriminell på flukt fra politiet, og slutter seg til planen for å presse Carmens sjef - Nelson Davies. Blackbird gjenkjenner Wayne fra Walpole Island, hvor han og Richie presser Lionel for informasjon om Waynes nye oppholdssted før de myrder ham.

Etter en rekke konfrontasjoner får Colson vite at Blackbird har havnet i FBI sitt vitnebeskyttelse-program. Richie narrer Carmen`smor til å avsløre at Colson-ekteparet nylig har blitt flyttet til Missouri. Carmen mistenker at FBI bruker ekteparet som agn for å finne morderne. Blackbird tvinger mafia-sjefen til å grave opp brorens kropp og brenne kroppen i en bil sammen med et annet lik for å forfalske Blackbird og Richies dødsfall. DNA fra kroppen blir deretter testet mot Blackbirds andre bror som sitter i fengsel, og dette viser at de er i slekt. FBI blir deretter overbevist om at begge drapsmennene er døde, så Wayne og Carmen får derfor lov til å reise hjem. Carmen vender hjem alene, men oppdager at Richie og Blackbird venter på henne.

## Skuespillere
* Diane Lane som Carmen Colson
* Thomas Jane som Wayne Colson
* Mickey Rourke som Armand «The Blackbird» Degas
* Joseph Gordon-Levitt som Richie Nix
* Rosario Dawson som Donna
* Hal Holbrook som Papa
* Don McManus som Nelson Davies
* Lois Smith som Lenore

## Referanser


## Eksterne lenker
*
Ghana under OL

**[[Ghana]]** deltok første gang i olympiske leker under Sommer-OL 1952 i Helsingfors under sitt tidligere navn Gullkysten, og har siden 1960 deltatt i de fleste sommerlekene. De boikottet Sommer-OL 1956 i Melbourne, Sommer-OL 1976 i Montréal og Sommer-OL 1980 i Moskva. Ghana deltok første gang i vinterlekene under Vinter-OL 2010 i Vancouver.

## Medaljeoversikter

## Eksterne lenker
* Ghanas OL-statistikk på Olympedia.org
* Ghanas OL-statistikk  på Sports-reference.com
A Prayer for the Dying

***A Prayer for the Dying*** er en britisk politisk thriller fra 1987 om et tidligere IRA-medlem som forsøker å unnslippe sin fortid. Filmen ble regissert av Mike Hodges, og har stjerner som Mickey Rourke, Liam Neeson, Bob Hoskins, og Alan Bates. Filmen er basert på Jack Higgins roman med samme navn.

## Sammendrag
En gruppe IRA-medlemmer, inkludert Martin Fallon (spilt av Mickey Rourke) og Liam Docherty (spilt av Liam Neeson) følger med når to kjøretøy fra det britiske militæret nærmer seg en bombe som IRA tidligere plasserte i en veikant. Men i aller siste øyeblikk kjører en skolebuss forbi militærets kjøretøy, og detonerer bomben, og alle barna blir drept i eksplosjonen. IRA-medlemmene blir forfulgt av de britiske soldatene, men de kommer seg unna. Fallon reiser deretter til London, i et forsøk på å unnslippe fortiden. I London blir han kontaktet og bedt om å påta seg et siste oppdrag på vegne av gangster Jack Meehan (spilt av Alan Bates) og broren Billy Meehan. De tilbyr Fallon penger, et nytt pass og muligheten til å reise til USA dersom han dreper en rivaliserende gangster. Under oppdraget blir han imidlertid oppdaget og konfrontert av en katolsk prest, Michael Da Costa. Denne konfrontasjonen blir lagt merke til av Billy Meehan, som forteller sin bror at det nå finnes et vitne til mordet.

Fallon besøker kirken i et forsøk på å sikre prestens stillhet. Der møter han også prestens blinde niese Anna som bor i kirken sammen med hennes onkel. Fallon blir umiddelbart tiltrukket av Anna. Meehan insisterer at Fallon må kvitte seg med presten også, og sier at Fallon ikke kan få betalt før presten er tatt hånd om. Fallon er derfor en sikkerhetsrisiko for både Meehan og IRA, som ser ham som en potensiell risiko etter at Fallon trakk seg fra IRA. De sender medlemmene Docherty og Siobhan Donovan til London for å overtale Fallon om å returnere til hjemlandet. Billy Meehan bestemmer seg etter hvert for å ta saken i hans egne hender og går på jakt etter Fallon. Men Anna dreper ham i en kamp når han angriper henne etter å ha oppdaget henne alene i kirken. Fallon klarer i mellomtiden å overliste flere av Meehans håndlangere som forsøker å drepe ham. Tilbake ved kirken oppdager Fallon at Jack Meehan med en bombe som han har planlagt å bruke for å drepe presten og hans niese. En slåsskamp oppstår, før bomben eksploderer.

## Skuespillere
* Mickey Rourke som Martin Fallon
* Bob Hoskins som presten Da Costa
* Alan Bates som Jack Meehan
* Sammi Davis som Anna
* Christopher Fulford som Billy Meehan
* Liam Neeson som Liam Docherty
* Leonard Termo som Bonati
* Camille Coduri som Jenny Fox
* Maurice O'Connell som Miller
* Alison Doody som Siobhan Donovan
* Karl Johnson som Fitzgerald
* Ian Bartholomew som Kristou

## Referanser


## Eksterne lenker
*
The Pope of Greenwich Village

***The Pope of Greenwich Village*** er en amerikansk krim-komedie fra 1984 med Mickey Rourke, Eric Roberts, Daryl Hannah, Geraldine Page, Kenneth McMillan og Burt Young. Page fikk en Oscar-nominasjon for beste kvinnelige birolle for sin to-scene rolle. Filmen ble skrevet av manusforfatter Vincent Patrick fra sin roman med samme navn. Stuart Rosenberg sto for regien.

## Sammendrag
I et italiensk nabolag i Greenwich Village arbeider Charlie (spilt av Mickey Rourke) som maître d'hôtel, og har ambisjoner om å en dag eie hans egen restaurant. Paulie (spilt av Eric Roberts) arbeider som servitør ved samme restaurant, men en dag blir han knepet når han forsøker seg på en svindel. Han og Charlie blir begge sparket fra arbeidsplassen deres. Nå uten arbeid og i gjeld, må Charlie finne en annen måte å betale underholdsbidrag på, støtte hans gravide kjæreste Diane (spilt av Daryl Hannah) samtidig som han planlegger å kjøpe hans egen restaurant.

Paulie kommer til Charlie og foreslår ett ran, som involverer en stor mengde kontanter i safe tilhørende en lokal virksomhet. Charlie sier seg motvillig enig til å bli med, og de klarer å få opp safen med hjelp fra en medskyldig, Barney, en klokke-reparatør og låsesmed. Men problemer oppstår, noe som resulterer at politi-betjent Walter «Bunky» Ritter dør. Charlie oppdager at alle pengene de stjal egentlig tilhørte mafia-leder Eddie, og denne gjengen oppdager snart at Paulie var involvert i tyveriet. Ikke engang hans onkel Pete, som er medlem av Eddies gjeng, kan hjelpe Charlie nå.

Eddie sender sine håndlangere som konfronterer Paulie, og skjærer av hans venstre tommel som straff. Diane forlater Charlie og tar alle pengene deres for å forsørge seg selv og det ufødte barnet deres. Men Paulie blir tvunget til å gjøre oppdrag for Eddie. Han oppgir Barney som hans medskyldige i ranet, men nekter å identifisere Charlie. Under press blir han imidlertid tvunget til å gi dem fetterens navn også. Barney stikker av fra byen, og Charlie må forberede seg til en konflikt mot Eddie.

## Skuespillere
* Eric Roberts som Paulie
* Mickey Rourke som Charlie
* Daryl Hannah som Diane
* Geraldine Page som Mrs. Ritter
* Kenneth McMillan som Barney
* Tony Musante som Pete
* Burt Young som Bed Bug Eddie
* Philip Bosco som Paulie's far.
* Tony DiBenedetto som Ronnie
* Ronald Maccone som Nicky
* Tony Lip som Frankie.

## Referanser


## Eksterne lenker
*
Palleskjørt

**Palleskjørt** er et stykke papir, bølgepapp eller plast som brukes til å skjule paller i butikklokaler. Palleskjørt produseres med påtrykt mønster, gjerne reklame, eller dekorative motiver tilpasset sesongene, jul, påske, sommerferie. Palleskjørt produseres i ruller som i bredde er tilpasset et antall (ofte tre) pallehøyder. Palleskjørt brukes helst på tidspunkt når mange varer skal plasseres i butikken, slik at det trengs ekstra eksponeringsplass. 

## Litteratur
*Truls Helweg m.fl.: Reklame. 1999. s.148 Bokhylla.no

## Eksterne lenker
*Firmaet profilserce hjemmesider 
*Firmaet NFIs hjemmeside 
*Firmaet Glommapapps hjemmeside
*Glommapapps svenskspråklige hjemmeside
Presidentvalget i Tyskland 2012

**Presidentvalget i Tyskland 2012** fant sted i Riksdagsbygningen i Berlin 18. mars 2012. Joachim Gauck ble valgt til Tysklands ellevte Forbundspresident. Valget ble foretatt for å erstatte forbundspresident Christian Wulff, som gikk av før utløpet av valgperioden. Presidentvalget er indirekte og gjøres av Forbundsforsamlingen, som er sammensatt av medlemmene av Forbundsdagen og et likt antall personer valgt av de tyske delstatenes parlamenter.

## Forbundsforsamlingens sammensetning

Det var innkalt 1240 medlemmer av Forbundsforsamlingen med følgende sammensetning:

## Valgresultatet
### Joachim Gauck
Joachim Gauck var foreslått som kandidat av samtlige partier i Forbundsdagen (CDU/CSU, SPD, FDP og Bündnis 90/Die Grünen) bortsett fra die Linke. Gauck støttes også av SSW og Freie Wähler. Hans velgergrunnlag er dermed 1111 av tilsammen 1240 valgkvinner og -menn.

Gauck fikk 991 av 1228 gyldige stemmer og ble dermed valgt i første valgomgang.

### Beate Klarsfeld
Partiet die Linke som hadde 124 medlemmer av Forbundsforsamlingen, foreslo Beate Klarsfeld. Hun fikk 126 av 1228 gyldige stemmer.

### Andre
Olaf Rose var foreslått av partiet NPD. NPD er representert i Landdagen i Sachsen og Mecklenburg-Vorpommerns landdag. Dette ga partiet rett til å sende tilsammen tre representanter til Forbundsforsamlingen. I valget fikk Rose tre av 1228 gyldige stemmer.

### Ikke avgitte og ugyldige stemmer
Ved stemmegivningen ble det registrert 108 ikke avgitte stemmer, mens fire stemmer ble kjent ugyldige.

## Referanser
Arctic Review on Law and Politics

***Arctic Review on Law and Politics*** er et internasjonalt forskningstidsskrift utgitt i Norge med vekt på nordområdeperpektiv. I tillegg til å publisere artikler om juridiske og statsvitenskapelige emner, har også tidsskriftet som formål å publisere artikler om samfunnsøkonomi, sosiologi, samfunnsgeografi og sosialantropologi. Tidsskriftet redigeres i Tromsø, men medredaktører fra Canada, Danmark, Finland, Russland, Sverige og USA. Tidsskriftet ble etablert i 2010, og i 2015 gikk det over til «open access» publisering (åpent tilgjengelig for alle) på nettstedet www.arcticreview.no. Fra 2016 til 2018 var Arctic Review et «nivå 2»-tidsskrift.
Grenada under OL

**[[Grenada]]** deltok første gang i olympiske leker i Sommer-OL 1984 i Los Angeles og har siden deltatt i samtlige påfølgende sommerleker. De har aldri deltatt i vinterlekene. Grenada vant sin første medalje i Sommer-OL 2012 i London.

## Medaljeoversikter

## Eksterne lenker
* 
* Grenadas OL-statistikk på Olympedia.org
* Grenadas OL-statistikk  på Sports-reference.com
Storemyr-Fagerbakken landskapsvernområde

**Storemyr-Fagerbakken landskapsvernområde** omfatter et areal på 276 dekar (mål) sørøstligst på øya Hvasser i Færder kommune på vestsida av Oslofjorden. Det ble opprinnelig vernet i 1980.

## Landskapsvernområdet
Landskapsvernområdet omfatter et areal som for en stor del er skogbevokst. Skogen er en blandingsbestand som hovedsakelig består av varmekjære lautrær. Hassel er en dominerende art, sammen med osp, kirsebær, ask, alm og furu. I sumpområdene vokser svartor. 

Tørre enger med kubjelle og en rekke andre arter finnes i området. I sumpområdene finnes gul sverdlilje. Mange fuglearter trives i området, bl.a. nøtteskrike og nattergal. Rådyr, rødrev og grevling ser en stadig spor etter. Liten salamander og spissnutefrosk finnes i verneområdet og i dammer like utenfor. Flere rødlisteførte øyenstikkere finnes også. 

Tidligere ble arealet brukt til sommerbeite for husdyr.

Det ligger et antall fritidsboliger innen verneområdet; dette er bebyggelse som eksisterte før vernet ble etablert.


File:HVASSER Storemyr--Jørestrand-skogen Færder Norway Spring Trees Forest Blue sky (vår, nakne og gamle trær i løvskog, pent vær) Distorted panorama 2021-03-29 IMG 6278.jpg|I naturvernområdet er det plantelivsfredning. Blandingsskogen er dominert av varmekjære løvtrær. Turstiene blir ryddet, men gamle trær blir liggende. 
 
File:Storemyr-Fagerbakken landskapsvernområde (conservation forest), Hvasser, Oslofjorden, Norway. Jørestrandveien til hytter, sumpskog, skog, trær, motlys, vår med mer. 2021-04-20 Forvrengt (distorted) panorama IMG 7359.jpg|Sumpskog ved Jørestrandveien til hytter i turområdet 



## Kulturminner
 
Innen landskapsvernområdet ligger flere arkeologiske lokaliteter; dette er automatisk fredede kulturminner. Ett av dem er en sjelden labyrint-liknende steinstreng på ca. 9 x 9 meter. Den er laget av kun ett lag stein og er 0,1 m høy. Den beskrives som en innhegning i miniatyr. To liknende finnes på Tisler i Østfold, og i Sør-Sverige en funnet 20–30 stykker. Kulturminnet karakteriseres som en «rituell-kultisk lokalitet». En antar at dette kulturminnet er fra jernalderen, en periode som i Norge strekker seg fra ca. 500 fvt.–1050 evt.

Like ved ligger en liten gravrøys, også den antagelig fra jernalderen.


Storemyr-Fagerbakken landskapsvernområde Conservation forest Hvasser, Oslofjorden Norway. Gravrøys trolig fra jernalderen ved sti sør i skogen Small Nordic Iron Age burial mound Vår Spring 2021-04-20 Distorted panorama.jpg|Mindre gravrøys, antakelig fra jernalderen, ved stien sør i skogen (steinene til venstre for midten av bildet).


## Referanser


## Kilder
*Informasjonstavle publisert av Fylkesmannen i Vestfold.
*Riksantikvarens Kulturminnesøk besøkt 21.04.2021

## Eksterne lenker
* Forskrift om vern for Storemyr – Fagerbakken landskapsvernområde i lovdata.no
*Faktaark
Guam under OL

**[[Guam]]** deltok første gang i olympiske leker under Sommer-OL 1988 i Seoul og har deltatt i samtlige påfølgende sommerleker. De har deltatt en gang i vinterlekene, under Vinter-OL 1988 i Calgary. Guam har aldri vunnet noen medalje.

## Medaljeoversikter

## Eksterne lenker
* Guams OL-statistikk på Olympedia.org
* Guams OL-statistikk  på Sports-reference.com
Argyraspodes argyraspis

***Argyraspodes agryraspis*** er en dagsommerfugl som hører til familien glansvinger (Lycaenidae).  

## Utseende
En liten til middelsstor (vingespenn 32-45 millimeter) dagsommerfugl. Oversiden er oransje med svarte ytterkanter, langs kanten med små, hvite flekker.
På undersiden er bakvingen og den ytre delen av forvingen grå med hvite flekker, den indre delen av forvingen er oransje.
Bakvingen har to korte stjerter.

## Levevis
Arten er knyttet til den unikt sørafrikanske naturtypen karoo. Den er en rask flyger som fly lavt og ofte setter seg med lukkede vinger. Hannene søker til forhøyninger i terrenget (såkalt hilltopping). Begge kjønn besøker gjerne blomster. Larvenes næringsplante er ukjent for denne sjeldne arten.

## Utbredelse
Denne arten er utbredt i Sør-Afrika og Botswana.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** undergruppe Lycaeninae (i vid forstand)
***** underfamilie Aphnaeinae
****** slekten *[[Argyraspodes]]* Tite & Dickson, 1973
******* ***Argyraspodes argyraspis*** (Trimen, 1873)

## Kilder
* Brower, Andrew V. Z. 2007. ''Argyraspodes'' i The Tree of Life Web Project, http://tolweb.org/
* www.funet.fi – ''Argyraspodes''
* Williams, M. (1994) Butterflies of Southern Africa. A Field Guide. Southern Book Publishers.

## Eksterne lenker
*
Pepino the Italian Mouse

**«Pepino the Italian Mouse»** en amerikansk noveltysang, skrevet av Ray Allen og Wandra Merrell.

Versjonen til Lou Monte ble utgitt på singlen Reprise R-20, 106 i 1962. Den ble arrangert og dirigert av Joe Reisman. Singlen ble produsert av Don Costa. B-siden var «What Did Washington Say (When He Crossed the Delaware)».

«Pepino the Italian Mouse» ble Montes første millionselger. Han fikk en gullplate for den.

«Peppino the Italian Mouse» blir sunget i en pastisj av både calabrisk og engelsk. Den inneholder den humoristiske historien om en skøyeraktig mus, som bor innenfor veggene og som kommer ut på kjøkkenet om kvelden for å spise ost, drikke vin og skremme Lous kjæreste. Musen blir venn med katten, som blir sendt for å fange ham.

## Norsk versjon
Arne Bendiksen har skrevet en norsk tekst. Den norske tittelen er «Pepino (Den italienske musen)».

### Innspilling
*Arne Bendiksen. Utgitt på singlen Triola TN-338.

## Listeplassering
Versjonen til Lou Monte lå som # 5 på Billboard Hot 100-listen i 1963.

## Referanser
Cesa waggae

***Cesa waggae*** er en dagsommerfugl som hører til familien glansvinger (Lycaenidae).

## Utseende
En liten, gråbrun sommerfugl. Bakvingen har to korte stjerter ved bakhjørnet. Oversiden er ensfarget gråbrun bortsett fra en liten, oransje flekk ved bakhjørnet, mens undersiden har mange sølvfargede flekker.

## Utbredelse
Denne arten er utbredt i Somalia og det vestlige Etiopia.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** undergruppe Lycaeninae (i vid forstand)
***** underfamilie Aphnaeinae
****** slekten *Cesa* Seven, 1997
******* ***Cesa waggae*** (Sharpe, 1898)

## Kilder
* Brower, Andrew V. Z. 2007. ''Cesa'' i The Tree of Life Web Project, http://tolweb.org/
* www.funet.fi – ''Cesa''

## Eksterne lenker
* 
* waggae Bilder av arten
Cesa

**Cesa** er en kommune i provinsen Caserta i regionen Campania i Italia.

## Referanser


## Eksterne lenker
*
Skarmunken

**Skarmunken** (andre godkjente skrivemåter: **Skardmunken**, **Skarmok**, nordsamisk: *Skárramohkki*) er ei grend i Tromsø kommune i Troms. Den ligger på vestsida av Ullsfjorden, like ved Storstraumen, som skiller Sørfjorden og den ytre del av Ullsfjorden. Skarmunken er endepunkt for Fv52.

## Referanser